**LIKOVNA UMETNOST 9. RAZRED**

**KIPARSTVO**

Umetnik navdih za ustvarjanje išče v svetu, ki ga obdaja. Svet je zanimiv za vse nas, a umetniki ga doživljajo na prav poseben način. Svoja videnja in občutja izražajo v barvah, strukturah materialov, v prostorskih odnosih med kiparskimi gmotami. Kipar lahko motive za svoje kipe (plastike) poišče v naravi, v svetu domišljije, lahko pa tudi v sebi.

Kiparski motivi so lahko predmetni ali nepredmetni. **Predmetne kipe** lahko hitro prepoznamo, saj gre za znane oblike, podobe: rastlinski, živalski, človeški motiv.

**Za nepredmetne kipe** so značilne oblike, v katerih ne prepoznamo podob iz sveta, ki nas obdaja. Takšnim kipom pravimo, da so abstraktni. Taki kipi ne posnemajo oblik resničnega sveta. Ne predstavljajo **predmetnega sveta**, predstavljajo pa **likovne odnose**. S temi odnosi umetniki izražajo svoja najgloblja čustva.

**OBLIKOVANJE ABSTRAKTNEGA KIPA**

Tokrat je vaš umetniški izziv kiparska naloga. Oblikujete trodimenzionalni kip manjšega formata (mala plastika) iz poljubnih materialov. Motiv (predmet, tema umetnine) za kip je enaka kot pri prejšnji nalogi. Predstavili boste SREČO, le da tokrat na kiparski, tridimenzionalen način. Kip naj bo abstrakten (oblike v katerih ne prepoznamo podob sveta ki nas obdaja). Kip oblikujete iz poljubnih oblik v čisto novo kiparsko zgradbo. Uporabite čim bolj različne materiale (papir, plastika, les, žica, volna, alu folija, blago, steklo, kamen, karton…) in jih med seboj kombinirajte. Pri oblikovanju kipa izhajajte iz nasprotij ( gladko-hrapavo, veliko-majhno, svetlo-temno, oblo-oglato, naravno-umetno, barvno-brezbarvno…). Z uporabo le teh bo vaša trodimenzionalna stvaritev tvorila medsebojne notranje likovne napetosti in izražala dinamiko.

Kip naj bo stabilen, obhoden (dostopen, viden iz vseh strani) in zanimiv iz vseh strani.

Pustite domišljiji prosto pot. Naj bodo kiparski izdelki čim bolj nenavadni in kreativni.

Za izdelavo kipa je predviden čas tri šolske ure.

Dne 9. 4. 2020 mi pošljite na služben mail fotografijo naloge (nedokončane) na vpogled.

Lep pozdrav.

Milan Kastelic